# **DECIZIA ETAPEI DE ÎNCADRARE**

## NR. PROIECT din 18.06.2020.

Ca urmare a solicitării de emitere a acordului de mediu adresate de **S.C. RITAB ELOX S.R.L**, cu sediul în mun. Miercurea Ciuc, str. Zorilor, nr. 36/2, jud. Harghita, înregistrată la APM Harghita cu nr. 704/28.01.2020, completată sub nr. 3687/06.05.2020, nr. 3763/08.05.2020, nr. 3948/15.05.2020, nr. 3882/13.05.2020, nr. 4019/19.05.2020, nr. 4285/29.05.2020, nr. 4396/03.06.2020, nr. 4681/15.06.2020, în baza:

 **- Legii nr. 292/2018** privind evaluarea impactului anumitor proiecte publice şi private asupra mediului,

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 03.06.2020, că proiectul ***“ Amenajare hală și montare instalație de anodizare catodică ”*** propus a fi amplasat în mun. Miercurea Ciuc, str. Zorilor, nr. 36, jud Harghita, **nu se supune evaluării impactului asupra mediului.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 **a) proiectul se încadrează în prevederile Legi 292/2018, anexa nr. 2 pct. 4, lit. e, coroborat cu pct. 13, lit. a.**

 **b) Justificarea potrivit criteriilor prevăzute în anexa nr. 3**

 **1. Caracteristicile proiectului:**

 ***a) dimensiunea și concepția întregului proiect:***

Se propune AMENAJARE HALĂ ȘI MONTARE INSTALAȚIE DE ANODIZARE - ( MANUALA) CATODICA, intr-o clădire existentă , cu destinație cu caracter industrial.

Eloxarea – este un Procedeu electrochimic de obținere a unui strat de oxid pe suprafața pieselor de aluminiu în vederea protecției împotriva coroziunii si totodată decorativ.

**Caracteristicile construcției propuse:**

* funcțiunea este cea de exploatarea unei linii automate de anodizare catodică Steren = 540 mp

Sconstrucție existentă hală aferentă instalației de anodizare =100 mp

* regimul de inăltime : parter

**Etapa de constructie/amenajare** *:*

Suprafețele sunt structurate astfel : In spațiul menționat urmează să se amenajeze spații aferente atât activităților tehnico-sociale (birou, sală de mese, vestiare, toaletă, magazii) cât și spatiu destinat activității de producție.

Realizarea proiectului propus presupune următoarele etape de realizare:

* amenajarea atelierului ( amenajări interioare )
* aducerea pe poziții a utilajelor: băi de tratare, etc;
* montarea utilajelor,
* realizarea traseelor de conducte,
* verificarea etanșeității acestora,
* punerea in funcțiune a instalației și stabilirea parametrilor optimi de funcționare.

Instalația este modulară, astfel încât în cazul încetării activității, utilajele se pot curăța/spăla, se pot demonta iar spațiul destinat funcționării instalației de anodizare să poată fi utilizat pentru o altă utilizare

**Activități conexe fluxului tehnologic**:

* zonă de depozitare deșeuri exterioară pt.depozitare deșeuri menajere si reciclabile dotate cu pubele;
* zonă de depozitare (in interior) deșeuri de ambalaje ;
* instalație aspirare gaze dedicată băilor cu soluții chimice.
* compresor aer.

**Date constructive** :

volumul cuvelor de tratare 2,79 mc sub prag de 30 mc

volumul cuvelor de spălare +compactare 2,80 mc

|  |
| --- |
| **Cantități de materii prime folosite/an** |
| Oxidite C-8 : | 50 kg |
| Aluminium EtchantK: | 145 kg |
| Oxidite A-42: | 55 kg |
| Acid sulfuric: | 320 kg |

**Asigurarea utilităților** se va face din rețelele publice existente in zonă. Toate utilitățile se află în zonă, energie electrică, apă canal dimensionate la debitele de consum si se vor duce până la amplasament.

Asigurarea apei tehnologice - Pentru proiectul propus, necesarul de apă constă în apă industrială utilizată pentru alimentarea utilajelor și traseelor tehnologice si apă potabilă utilizată în scop igenico-sanitar, astfel că alimentarea cu apă proaspătă se face direct din rețelele de apă existente în zonă . La pornire s-a alimentat complet sistemul cu 5,5 m3 apă filtrată, ulterior completând pierderile (prin evaporare) , cca. 240 litri /lună.

***b) cumularea cu alte proiecte existente și/sau aprobate:*** - nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* - nu este cazul.

***d) producţia de deşeuri:***

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

**În perioada de realizare a investiției:**

*În timpul construcţiei:*

 *-emisii în aer: -* emisii de gaze de eşapament, de la mijloace de transport și utilaje, emisii de praf în timpul execuției lucrărilor proiectate - aceste emisii vor fi doar temporare

*-zgomot: -*generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei

 - *protecția solului și subsolului:*- prin destinația lor, lucrările ce se vor efectua pentru realizarea investiţiei nu afectează solul din punct de vedere al poluării sau al modificării structurii acestuia.

*În timpul funcționării:*

 *- emisii în sol*: - Solul unde sunt amplasate instalațiile este protejat prin beton, montarea/demontarea utilajelor tehnologice si traseelor tehnologice de pe fundații nu afectează solul pe care este amplasată instalația.

 *- emisii în aer:* - Eventualele emisii de vapori sunt colectate prin ajustaje de absorbție la nivelul băilor active. În conformitate cu schița sistemului de colectare si evacuare a gazelor, sunt montate deasupra cuvelor cu soluții, un sistem de țevi colectoare din PVC cu diametre de 110 mm si 160 mm, trecute printr-un filtru si apoi extrase cu ajutorul unui ventilator, montat in perete.

 *- zgomot: -* În perioada de funcționare sursele de zgomot din activitatea de eloxare pot fi utilajele si mijloacele utilizate in procesul de productie si ale utilajelor de transport intern din hală, respectând normele în vigoare

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): -*  proiectul se află în intravilanul mun. Miercurea Ciuc, zonă industrială.

1. **Amplasarea proiectului**

**a) utilizarea actuală și aprobată a terenului:** : teren în intravilanul mun. Miercurea Ciuc *conform Certificatului de urbanism nr. 831/11.12.2019 emis de Primăria Municipiului Miercurea Ciuc, folosință actuală zonă de activități economice cu caracter industrial.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul nu se află în zonă protejată.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, intravilanul mun. Miercurea Ciuc, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

 b) natura impactului: *impact negativ nesemnificativ*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *- impactul minor.*

 g) cumularea impactului cu impactul altor proiecte existente și/sau aprobate: - Nu este cazul.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluarea impactului asupra corpurilor de apă:** - Nu este cazul.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

e. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

 La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

 La finalizarea investiţiei și înaintea punerii în funcțiune conform Ordinului M.M.D.D. nr.1798 din 2007 cu modificările şi completările ulterioare, aveţi obligaţia de a solicita şi de a obţine autorizaţie de mediu.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 **Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

 **ŞEF SERVICIU AAA, ȘEF SERV CFM,**

 ing. BOTH Enikőing. SZABÓ Szilárd

 **ÎNTOCMIT, ÎNTOCMIT,**

 ing. Barabás Zoltán ing. TŐKE Laura